વળી, વર્ષ 1807માં જસદણના રાજા વજસુર ખાચરે બ્રિટિશ સરકાર સાથે એક કરાર કર્યો હતો.

કરાર હેઠળ રાજ્યનું રખોપું બ્રિટિશ હકૂમતને સોંપવામાં આવ્યું હતું, આજે  જસદણ મહેલમાં જસદણના દરબાર સત્યજીત કુમાર ખાચર રહે છે.

સત્યજીત કુમારખાચરે ગીરની ગાયો વિશે એક રસપ્રદ વાત જણાવી. 

તેમણે કહ્યું, "વર્ષ 1960માં બ્રાઝિલના સેલ્શો ગાર્જિયા સીદને ગીર ગાય જોઈતી હતી અને તેમણે ભાવનગરના રાજાને આ માટે વિનંતી કરી હતી.

"રાજાએ તેમને પાંચ ગાય અને ત્રણ વાછરડાં આપ્યાં હતાં."

ગુજરાતનું ગૌરવ

જ્યારે ગુજરાતની ગીર ગાય બની બ્રાઝિલ માટે કામધેનૂ

ભાવનગર-બ્રાઝિલ ગીર ગાય વિશેની કહાણી છેલ્લા કેટલાક વર્ષોમાં ગુજરાતમાં ચર્ચાનો વિષય રહી છે.

એક સમયે એવા પણ અહેવાલ હતા કે ગુજરાત સરકારે બ્રાઝિલથી ગીર ગાયની ઓલાદનાં શુક્રાણુના દસ હજાર 'ડોઝ' આયાત કરવાનો નિર્ણય કર્યો હતો.

આ વિશે સત્યજીત કુમારે સવાલ કરતા કહ્યું, "આ તે કેવી વાત થઈ કે બ્રાઝિલને ગીર ગાય આપણે આપી અને હવે આપણે તેને તેમની પાસેથી આયાત કરી રહ્યા છીએ?"

આપને આ પણ વાંચવું ગમશે 

અત્રે નોંધવું રહ્યું કે, ગીર ગાય તેના દૂધની ઉચ્ચ ગુણવત્તા અને વધુ દૂધ આપવા માટે જાણીતી છે.

આમ તે ગુજરાત માટે એક ગૌરવની વાત રહી છે, પરંતુ રાજ્ય સરકારોએ તેનું સંરક્ષણ નથીકર્યું.

બીજી તરફ, બ્રાઝિલે તેનું સંરક્ષણ કર્યું અને આજે તેમની પાસે મોટા પ્રમાણમાં ગીર ગાયો અને બળદ છે.

છ દાયકા પછી તેમની પાસે આ પશુઓની સંખ્યા એટલા બધા પ્રમાણમાં છે કે ભારતના વિવિધ રાજ્યો તેના શુક્રાણુઓની આયાત કરવા માટે લાઇનમાં લાગી ગયા છે.

બી. કે. આહિરની ગૌશાળા બહાર બોર્ડ માર્યું છે, 'શુક્રાણુ માટે બ્રાઝિલ જવાની જરૂર નથી'

ઉત્તર ભારતનું હરિયાણા આમાનું જ  એક રાજ્ય છે. 

હરિયાણાના પશુ પાલન અને કૃષિ સંબંધિત મંત્રાલયના મંત્રી ઓમ પ્રકાશ ધાનકરે બીબીસીને જણાવ્યું કે તેમની પાસે આવી ગાયો છે જે 75 લિટર જેટલું દૂધ આપી શકે છે.

તેમણે ઉમેર્યું, "આપણે ભારતમાં આપણી જ ગાયોનું સંરક્ષણ અને દેખભાળ નથી રાખતા એટલે આપણી ગાયો વધુ દૂધ નથી આપી શકતી.

"બ્રાઝિલની ટેકનૉલૉજીને અનુસરતા હરિયાણા સરકારે ગીર ગાયની ઓલાદનાં શુક્રાણુ આયાત કરવા માટે બ્રાઝિલ સાથે કરાર કર્યો છે. આનાથી ગાયોની દૂધ આપવાની ક્ષમતા વધારવાની કોશિશ કરવામાં આવશે. "

જો કે, ગુજરાતમાં આ વાતના કથિત વિરોધને પગલે નિર્ણય ન લેવામાં આવ્યો હોવાનું ચર્ચાય છે.

દરમિયાન, ગુજરાતના પશુપાલન વિભાગના ડિરેક્ટર ડૉ. એ. જે. કાછિયા પટેલે... \n\nમને ઉપરના લેખ માટે સારું શીર્ષક આપો.
બ્રાઝિલ માટે કામધેનુ બનેલી ગીર ગાયના શુક્રાણુ ભારત લવાશે